Izziņa par atzinumos sniegtajiem iebildumiem

|  |
| --- |
| **par likumprojektu “Grozījumi Dzīvesvietas deklarēšanas likumā” (VSS-247)** |

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
| 1. |  |  |  |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums |  2019.gada 15. un 28.maijs. |
|  |  |
| Saskaņošanas dalībnieki | Vides aizsardzības un reģionālās attīstības ministrija, Tieslietu ministrija, Finanšu ministrija, Latvijas Pašvaldību savienība. |
|  |  |  |
| Saskaņošanas dalībnieki izskatīja šādu ministriju (citu institūciju) iebildumus | Latvijas Pašvaldību savienības |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| 1. | Papildināt likumu ar 16. un 17.pantu šādā redakcijā:“**16.pants. Administratīvā atbildība dzīvesvietas deklarēšanas jomā** Par dzīvesvietas nedeklarēšanu – piemēro brīdinājumu vai naudas sodu līdz septiņdesmit naudas soda vienībām.**17.pants. Kompetence sodu piemērošanā**Administratīvā pārkāpuma procesu par šā likuma 16.pantā minēto pārkāpumu veic Pārvalde, pašvaldības administratīvā komisija vai apakškomisija, pašvaldības policija, Valsts policija vai Valsts robežsardze.”. | **Latvijas Pašvaldību savienība**Par dzīvesvietas nedeklarēšanu. Rosinām pantā par kompetenci sodu piemērošanā attiecībā uz pašvaldību administratīvajām komisijām šobrīd saglabāt apspriešanai sākotnēji piedāvāto redakciju ar t.s. dalīto kompetenci, proti, kā sākotnējās institūcijas ietverot Valsts policiju un pašvaldības policiju, kas uzsāk administratīvā pārkāpuma procesu un veic iespējamās procesuālās darbības.Par optimālāko un vienotu formulējumu t.s. dalītajai kompetencei (to salāgojot ar Administratīvās atbildības likumu) virknē nozaru likumu šobrīd norit diskusija, tomēr uzskatām, ka tas vien nevar būt par pamatu kādām būtiskām izmaiņām attiecībā uz pašvaldību administratīvo komisiju kompetenci.**Latvijas Pašvaldību savienības 2019.gada 23.maija iebildums**Latvijas Pašvaldību savienība ir izvērtējusi precizēto likumprojektu un uztur iepriekš izteikto pirmo iebildi (atbilstoši izziņai.) Kā papildus pamatojumu vēršam uzmanību uz to, ka esam aptaujājuši visas pašvaldības un attiecībā par pilno kompetenci administratīvajām komisijām viedoklis ir noraidošs no lielākās daļas pašvaldību. Nevar neņemt vērā, ka administratīvās komisijas ir koleģiālas lēmējinstitūcijas, kas sanāk uz sēdēm konkrētu lietu izskatīšanai. Tāpat nevar neņemt vērā administratīvo komisiju struktūru un uzbūvi. Administratīvās atbildības likuma tapšanas gaitā nav bijis uzstādījums no likumdevēja par izmaiņām attiecībā uz iepriekšminēto. Līdz ar ko uzsverams, ka pilnā kompetence administratīvajām komisijām rada gan ietekmi uz pašvaldību budžetiem, gan neatbilst administratīvās komisijas kā koleģiālas lēmējinstitūcijas būtībai un uzbūvei.Šobrīd arī ir panākta vienošanās par dalītās kompetences formulējumu. Ņemot vērā iepriekšminēto, rosinām šajā projektā pilno kompetenci noteikt PMLP, Valsts robežsardzei un Pašvaldību policijai. Savukārt Valsts policijai un pašvaldību administratīvajām komisijām noteikt dalīto kompetenci. Ievērojot arī Dzīvesvietas deklarēšanas likumā pašvaldībām noteikto plašo kompetenci dzīvesvietas deklarēšanas jomā, neapšaubāmi arī pie kompetentajām institūcijām nosakot administratīvo atbildību dzīvesvietas deklarēšanas jomā, ir jābūt pašvaldību institūcijām. | **Saskaņā ar Ministru kabineta 2009.gada 7.aprīļa noteikumu Nr.300 “Ministru kabineta kārtības rullis” 103.punktu uzskatāms par atsauktu.** | Papildināt likumu ar 16. un 17.pantu šādā redakcijā:“**16.pants. Administratīvā atbildība dzīvesvietas deklarēšanas jomā** Par dzīvesvietas nedeklarēšanu – piemēro brīdinājumu vai naudas sodu līdz septiņdesmit naudas soda vienībām.**17.pants. Kompetence administratīvā pārkāpuma procesā**Administratīvā pārkāpuma procesu par šā likuma 16.pantā minēto pārkāpumu veic Pārvalde, pašvaldības administratīvā komisija vai apakškomisija, pašvaldības policija, Valsts policija vai Valsts robežsardze.”. |
| 2. | Papildināt likumu ar 16. un 17.pantu šādā redakcijā:“**16.pants. Administratīvā atbildība dzīvesvietas deklarēšanas jomā** Par dzīvesvietas nedeklarēšanu – piemēro brīdinājumu vai naudas sodu līdz septiņdesmit naudas soda vienībām.**17.pants. Kompetence sodu piemērošanā**Administratīvā pārkāpuma procesu par šā likuma 16.pantā minēto pārkāpumu veic Pārvalde, pašvaldības administratīvā komisija vai apakškomisija, pašvaldības policija, Valsts policija vai Valsts robežsardze.”. | **Latvijas Pašvaldību savienība**Par pārkāpumu - apzināti nepatiesu ziņu sniegšana, deklarējot dzīvesvietu (kas nav ietverts likumprojektā).Kā jau tika informēts, šā likumprojekta tapšanas gaitā un atbilstoši anotācijā esošajai informācijai, visus administratīvos pārkāpumus pārvaldes jomā par informācijas nesniegšanu, informācijas nepienācīgu sniegšanu vai nepatiesas informācijas sniegšanu iestādei paredzēts iekļaut Tieslietu ministrijas sagatavotajā likumprojektā “Administratīvo sodu par pārkāpumiem pārvaldes, sabiedriskās kārtības un valsts valodas lietošanas jomā likums” (turpmāk tekstā - Sabiedriskās kārtības likumprojekts) (VSS-780). Iepriekšminētajam principam teorētiski varētu piekrist, tomēr praksē izvērtējot minēto piedāvājumu, tam nevaram piekrist sekojošu apsvērumu dēļ. Sabiedriskās kārtības likumprojektā attiecīgi šāds pants arī ir ietverts (3. panta otrā daļa) un tiktāl it kā viss ir kārtībā. Tomēr Sabiedriskās kārtības likumprojekta 28. panta otrajā daļā ietverts šāds formulējums: (2) Administratīvā pārkāpuma procesu par šā likuma 3. panta otrajā daļā minēto pārkāpumu, kas skar attiecīgās iestādes pamatfunkcijas, veic …(seko visdažādāko valsts institūciju garš uzskaitījums) un tiek arī kā vienīgā no pašvaldību institūcijām minēta pašvaldības administratīvā komisija vai apakškomisija. Minētajā jomā būtu saglabājama arī pašvaldību institūciju kompetence un tā patiešām tiek saglabāta. Tomēr bažas raisa formulējums “kas skar attiecīgās iestādes pamatfunkcijas” un tā interpretācija. Ja analizējam, piemēram, nepatiesu ziņu sniegšanu deklarējoties, tad tas neskar administratīvās komisijas pamatfunkcijas. Līdz ar ko visdrīzāk secināms, ka šāda satura pārkāpumu izskatīšana pēc šādas redakcijas iziet vispār ārpus pašvaldību kompetences, kaut arī pašvaldībai līdztekus PMLP ir diezgan ievērojama kompetence Dzīvesvietas deklarēšanas likuma jomā. Pie tam mūsuprāt ir diskutabli, vai pie šādas redakcijas vispār nepatiesu ziņu sniegšana, deklarējot dzīvesvietu, tiek saglabāta, jo minētā norma, kā jau tika minēts, paredz sasaisti ar iestādes pamatfunkcijām.Ņemot vērā visu iepriekšminēto, rosinām atkārtoti izvērtēt, vai norma par nepatiesu ziņu sniegšanu dzīvesvietas deklarēšanas jomā nebūtu saglabājama sākotnēji plānotajā redakcijā, neietverot to pavisam citā likumā, kur rezultātā, mēģinot to universāli pielāgot visām jomām, rodas virkne problēmjautājumu. | **Panākta vienošanās elektroniskās saskaņošanas laikā** | Papildināt likumu ar 16. un 17.pantu šādā redakcijā:“**16.pants. Administratīvā atbildība dzīvesvietas deklarēšanas jomā** Par dzīvesvietas nedeklarēšanu – piemēro brīdinājumu vai naudas sodu līdz septiņdesmit naudas soda vienībām.**17.pants. Kompetence administratīvā pārkāpuma procesā**Administratīvā pārkāpuma procesu par šā likuma 16.pantā minēto pārkāpumu veic Pārvalde, pašvaldības administratīvā komisija vai apakškomisija, pašvaldības policija, Valsts policija vai Valsts robežsardze.”. |

Atbildīgā amatpersona K.Stone

Kristīne Stone

Pilsonības un migrācijas lietu pārvaldes

Juridiskās nodaļas vadītāja vietniece

tālr. 67219425, kristine.stone@pmlp.gov.lv